Skuespiller Anne Nyutstumo er kanskje mest kjent for sine ti år i Tramteatret, hvor hun blant annet spilte mot broren John Nyutstumo, og for rollefiguren Ragna Rekkverk i TV-suksessen «Pelle Parafins Bøljeband».

– Anne var en veldig allsidig skuespiller. Hun var veldig glad i å spille teater, mer enn å vise seg frem. Dermed så spredte hun en ekte varme til kollegene og til publikum, sier dramatiker Terje Nordby, som også var en del av Tramteatret.

Han forteller at Nyutstumo ble en del av Tramteatret da hun var 20 år gammel, som vikar.

– Hun debuterte med oss i Århus i Danmark, etter bare noen få dagers innstudering. Hun gjorde det med glans, og var fra da et fullverdig medlem av Tramteatret.

Nordby beskriver Nyutstumo som en samfunnsengasjert person, både på og av scenen.

– Hun var som oss andre, samfunnsengasjert på ekte. Dette viste hun på flere måter. Ved siden av å være skuespiller arbeidet hun også i rusomsorgen i Oslo, hvor hun gjorde en solid jobb.

TRAMTEATRET: Her fotografert i november 1983 i forbindelse med lansering av videoen «Det går alltid et korstog», fra sceneproduksjonen av samme navn. Fra venstre: Anne Nyutstumo, Kine Hellebust, Marianne Krogness og Per Kjeve. Foto: NTB arkivfoto/ / SCANPIX

Det ble laget tre sesonger med «Pelle Parafins Bøljeband» for NRK, i henholdsvis 1980, 1981 og 1986. Også platene med musikken fra TV-serien ble populære.

Nyutstumo hadde også roller i dramaserien «Vestavind» og humorserien «Seier'n er vår» – begge på NRK, og i kortfilmen «Mors lille Ole» fra 2003.

Sammen med tidligere Tramteater-kollegaer Kine Hellebust og Liv Aakvik var Nyutstumo også involvert i AS Dameteater & sø. og spilte flere forestillinger sammen med dem.

Nyutstumo var de senere årene blant annet knyttet til Teater Innlandet på Hamar. Der deltok hun i forestillingene «Drømmecontainer'n», «Pippi Langstrømpe» og «To Kerrs Pink og en Mandel».

Her kan du se Nyutstumo i «Pelle Parafins Bøljeband»:

Randi og Ronnys restaurant Du trenger javascript for å se video.

Radiodokumentaren om Tramteatret kan du høre her: